Source: http://www.mzdovecentrum.sk/clanok-z-titulky/potvrdenie-o-prijmoch-zo-zavislej-cinnosti-o-preddavkoch-na-dan-a-danovom-bonuse-za-rok-2013.htm/
Timestamp: 2014-12-19 17:26:17+00:00

Document:
Potvrdenie o príjmoch zo závislej činnosti, o preddavkoch na daň a daňovom bonuse za rok 2013
Zamestnávateľ je v zmysle § 39 ods. 5 zákona o dani z príjmov povinný za obdobie, za ktoré zamestnancovi vyplácal zdaniteľnú mzdu, vystaviť doklad o súhrnných údajoch uvedených v mzdovom liste.
Zamestnávateľ je v zmysle § 39 ods. 5 zákona o dani z príjmov povinný za obdobie, za ktoré zamestnancovi vyplácal zdaniteľnú mzdu, vystaviť doklad o súhrnných údajoch uvedených v mzdovom liste, ktoré sú rozhodujúce pre výpočet zdaniteľnej mzdy, preddavkov na daň, dane a na priznanie zamestnaneckej prémie a na priznanie daňového bonusu za príslušné zdaňovacie obdobie vrátane údajov na mzdovom liste o výnimkách z platenia poistného a príspevkov zamestnávateľa, a doručiť zamestnancovi najneskôr do: 10. februára po skončení zdaňovacieho obdobia – zamestnancovi, ktorý žiada o vykonanie ročného zúčtovania iného zamestnávateľa, ak do 5. februára požiada o vydanie potvrdenia – potvrdenie bude prílohou k žiadosti zamestnanca o vykonanie ročného zúčtovania iného zamestnávateľa, 10. marca po skončení zdaňovacieho obdobia, v ktorom sa podáva daňové priznanie – potvrdenie bude prílohou k daňovému priznaniu k dani z príjmov fyzickej osoby, ktoré podá zamestnanec sám, do konca apríla roku, v ktorom zamestnancovi vykonal ročné zúčtovanie dane (tlačivo: Ročné zúčtovanie preddavkov na daň). Za zdaňovacie obdobie roku 2013 Ministerstvo financií SR odporučilo oznámením číslo MF/023096/2012-72 o uverejnení vzorov odporúčaných tlačív v súvislosti s príjmami zo závislej činnosti podľa § 5 zákona č. 595/2003 Z. z. o dani z príjmov v znení neskorších predpisov, uverejneným vo Finančnom spravodajcovi č. 1/2013, tlačivá: Potvrdenie o príjmoch fyzickej osoby zo závislej činnosti, o preddavkoch na daň, o daňovom bonuse na vyživované deti („daňový bonus“) za obdobie (kalendárny rok) 2013, Údaje na účely platenia sociálneho poistenia a na účely platenia zdravotného poistenia za rok 2013, ktoré je súčasťou uvedeného potvrdenia v prípade, ak príjmy v ňom uvedené zamestnávateľ v zdaňovacom období roku 2013 zamestnancovi vyplatil. Potvrdenie o príjmoch na uvedených tlačivách zamestnávateľ: mohol vystavovať v priebehu zdaňovacieho obdobia roku 2013 predovšetkým pri skončení pracovnoprávneho vzťahu so zamestnancom za účelom plnenia povinností vyplývajúcich z § 75 ods. 2 písm. d) Zákonníka práce, v zmysle ktorého je povinný zamestnancovi vydať potvrdenie o zamestnaní a uviesť údaje o poskytnutej mzde, o zrazených preddavkoch na daň a o ďalších skutočnostiach rozhodujúcich pre ročné zúčtovanie preddavkov na daň, je povinný vystaviť po skončení zdaňovacieho obdobia roku 2013 zamestnancovi, ktorému nebude robiť ročné zúčtovanie preddavkov na daň do 10. 2. 2014, resp. do 10. 3. 2014. V Potvrdení o príjmoch fyzickej osoby zo závislej činnosti za rok 2013 sa uvádza: riadok 01 – úhrn zúčtovaných a skutočne najneskôr do 31. 1. 2014 vyplatených príjmov zo závislej činnosti vrátane doplatkov za minulé roky, okrem príjmov, ktoré nie sú predmetom dane, príjmov od dane oslobodených a príjmov, z ktorých sa daň vyberá zrážkou, t. j. príjmy zamestnanca z pracovného pomeru, príjmy na základe dohôd o prácach vykonávaných mimo pracovného pomeru, zdaniteľné odmeny za prácu spoločníka, konateľa, člena družstva, za funkciu člena dozornej rady, správnej rady, predstavenstva, príjmy plynúce z iných zmlúv, ak ide o závislú prácu, pričom sa uvádzajú príjmy v peňažnej i nepeňažnej forme (napr. príjem v súvislosti s používaním služobného motorového vozidla na súkromné účely, cenová zľava pri predaji výrobkov a služieb zamestnancovi), riadok 02 – číselné označenie mesiacov, v ktorých boli uvedené príjmy zúčtované a vyplatené, riadok 03 – úhrn poistného na sociálne poistenie a úhrn poistného na zdravotné poistenie (preddavky na poistné aj nedoplatok z ročného zúčtovania zdravotného poistenia), ktoré platí zamestnanec a boli zrazené z uvedených príjmov, riadok 04 – čiastkový základ dane, riadok 05 – úhrn zrazených preddavkov na daň bez uplatnenia daňového bonusu, riadok 06 – úhrnná výška uplatneného zníženia základu dane na daňovníka – suma je vždy násobkom počtu mesiacov a mesačnej nezdaniteľnej časti základu dane 311,32 eura (za celý rok je to 3 735,84 € a nie 3 735,94 €), riadok 07 – priznaný a vyplatený daňový bonus v členení na každé dieťa, na ktoré si zamestnanec uplatňoval daňový bonus (uvádzajú sa údaje o vyplatenom, nie o nárokom bonuse, napr. ak mal zamestnanec v niektorom mesiaci príjem nižší ako polovica minimálnej mzdy, nárok na daňový bonus nemal a tento mesiac sa v potvrdení neuvádza), riadok 08 – súčet sumy daňového bonusu za všetky deti, riadok 09 (v porovnaní s potvrdením za rok 2012 – nový riadok) – suma zamestnávateľom zrazených dobrovoľných príspevkov na starobné dôchodkové sporenie, údaj na účely podľa § 11 ods. 8 zákona o dani z príjmov, údaje potrebné na uplatnenie zamestnaneckej prémie: pracovný pomer – vyznačia sa kalendárne mesiace, za ktoré zamestnanec dosiahol zdaniteľné príjmy zo závislej činnosti z pracovného pomeru, dohody mimo pracovného pomeru – vyznačia sa kalendárne mesiace, za ktoré zamestnanec dosiahol zdaniteľné príjmy zo závislej činnosti z dohody o pracovnej činnosti, o vykonaní práce alebo o brigádnickej práci študentov, príspevok na podporu udržania v zamestnaní – vyznačí sa, či sa na zamestnanca poskytol alebo neposkytol príspevok z úradu práce na podporu udržania v zamestnaní zamestnancov s nízkymi mzdami podľa § 50a zákona o službách zamestnanosti, príjmy uvedené v § 32a ods. 1 písm. a) bod 4 zákona – vyznačí sa, či zamestnanec poberal alebo nepoberal uvedené príjmy. Článok je skrátený, celý článok si môžete prečítať v sekcii Súvisiace články. Zároveň vám ponúkame v sekcii Súvisiace tlačivá a formuláre editovateľné tlačivo - Potvrdenie o príjmoch fyzickej osoby zo závislej činnosti, o preddavkoch na daň, o daňovom bonuse na vyživované deti za kalendárny rok 2013, ktoré slúži ako podklad na výpočet čiastkového základu dane z príjmov zo závislej činnosti, ktorý je súčasťou celkového ročného základu dane z príjmov fyzickej osoby.
Súvisiace tlačivá a formulárePotvrdenie o príjmoch fyzickej osoby zo závislej činnosti, o preddavkoch na daň, o daňovom bonuse na vyživované deti za kalendárny rok 2013 Súvisiace odborné článkyPovinnosti zamestnávateľa v oblasti mzdového účtovníctva pri uzatváraní roku 2013 a pri prechode na rok 2014
Dátum publikácie21.01.2014

References: § 39
 § 39
 § 5
 § 75
 § 11
 § 50
 § 32